Լիզզո

Մելիսա Վիվիան Ջեֆերսոն (ապրիլի 27, 1988(1988-04-27), Դետրոյթ, Միչիգան, ԱՄՆ), ով հայտնի է որպես Լիզզո (անգլ.՝ Lizzo), ամերիկացի երգչուհի, ռեփեր և դերասանուհի։ Նրա «Lizzobangers» դեբյուտային ալբոմը թողարկվել է 2013 թվականին։ Նա թողարկել է իր «Big Grrrl Small World» երկրորդ ալբոմը 2015 թվականին։
«Big Grrrl Small World» ալբոմի թողարկումից հետո պայմանագիր է կնքել Atlantic Records-ի հետ։ 2019 թվականին ապրիլի 19-ին թողարկել է իր «Cuz I Love You» երրորդ ստուդիական ալբոմը։


== Վաղ տարիներ ==
Մելիսա Վիվիան Ջեֆերսոնը ծնվել է Միչիգան նահանգի Դետրոյթ քաղաքում։ Երբ նա 10 տարեկան էր, նրա ընտանիքը տեղափոխվել է Տեխաս նահանգի Հյուստոն քաղաք։ Լիզզոն սկսել է ռեփով զբաղվել դեռ դեռահաս տարիքում, Հյուսթոնի հարավարևմտյան մասում։ 14 տարեկանում նա իր ընկերների հետ երաժշտական խումբ է ստեղծել Cornrow Clique անվանմամբ։ Այդ ժամանակ էլ նա ստացել է «Lizzo» մականունը՝ «Lissa»-ի տարբերակը։ Այն ոգեշնչվել է Ջեյ Զիի «Izzo»-ից։ Միջնակարգ դպրոցն ավարտելուց հետո նա դասական երաժշտություն է սկսել ուսումնասիրել, կենտրոնանալով ֆլեյտայի վրա Հյուստոնի համալսարանում։ 21 տարեկան տարիքում, իր հոր մահվանից հետո, նա սկսել է փող հավաքել երաժշտական ինդուստրիայի մեջ մտնելու համար։ Շուտով նա տեղափոխվել է Մինեսոտայի Մինեապոլիս քաղաք։
2019 թվականի հոկտեմբերի 15-ին իր համերգի ժամանակ Դենվերում, Լիզզոն ցույց է տվել, որ ապրել է Ավրորայում մեկ տարի և աշխատել King Soopers-ում։


== Կարիերա ==
Lizzobangers-ը, Լիզզոյի առաջին ալբոմը, որի պրոդյուսերներն էին Lazerbeak-ը և Ռայան Օլսոնը, թողարկվել է 2013 թվականի հոկտեմբերի 15-ին և ստացել է ազգային և ռեգիոնալ հաջողություն։ Ալբոմը պատրաստվել է հիփ հոփ ժանրում։ 2013 թվականի աշնանը Լիզզոն գաստրոլներով հանդես է եկել ԱՄՆ-ում և Մեծ Բրիտանիայում, Har Mar Superstar-ի համերգները բացելով և կոմպոզիցիաներ կատարելով իր խմբի հետ։ 2013 թվականի նոյեմբերին Time-ը ներառել է նրան այն 14 երաժիշտների մեջ, որոնց արժե հետևել 2014 թվականին։
2014 թվականի հունիսի 1-ին Լիզզոն St. Paul and The Broken Bones խմբի հետ դուետով կատարել է «A Change Is Gonna Come» երգը։ 2014 թվականի հոկտեմբերի 7-ին Լիզզոն դարձել է «Դևիդ Լեթերմանի հետ ուշ շոուի» հյուր։ 2014 թվականի սեպտեմբերին Լիզզոն The Chalice խմբի մասնակիցների՝ Սոֆիա Էրիսի և Կլեր դե Լունի հետ, մասնակցել է Պրինսի «BoyTrouble» ալբոմի ձայնագրմանը։
2018 թվականին Լիզզոն Haim-ի և Florence and the Machine-ի հետ գաստրոլներով հանդես է եկել։ 2019 թվականի հունվարի 4-ին նա թողարկել է «Juice» երգը։ 2019 թվականի փետրվարի 14-ին թողարկել է իր Cuz I Love You երրորդ ստուդիական ալբոմի գլխավոր երգը, որը լրիվ մատչելի է դարձել 2019 թվականի ապրիլի 19-ին։
2019 թվականի ապրիլին Լիզզոն առաջին անգամ ելույթ է ունեցել Կոաչելլա փառատոնին։
Մանուկ հասակում Լիզզոն խնդիրներ ուներ իր մարմնի ընդունման հարցում։ Հայտնի դառնալուց հետո, նա սկսել է ելույթներ ունենալ բոդիպոզիտիվի և քո հանդեպ սիրո վերաբերյալ։ Իր երգերում նա նույնպես դա շեշտում էր։
Լիզզոյի երաժշտությունը ներառում է իր մեջ փոփ և հիփ հոփ ժանրերը։ Նույնպես նրա երաժշտության մեջ կարող են նկատվել այնպիսի ժանրեր, ինչպիսիք են սոուլը և R&B-ն։
2020 թվականի «Գրեմմի» 62-րդ մրցանակաբաշխությունում հաղթող է ճանաչվել «Լավագույն սոլո կատարում» անվանակարգում։


== Սկավառակագրություն ==

Lizzobangers (2013)
Big Grrrl Small World (2015)
Cuz I Love You (2019)


== Համերգային շրջագայություններ ==
Առաջնորդ

MAHA Music Festival (2019)
Good as Hell Tour (2017)
Cuz I Love You Tour (2019)
Cuz I Love You Too Tour (2019)Աջակցող

Haim – Sister Sister Sister Tour (2018)
Florence and the Machine – High as Hope Tour (2018)
Lollapalooza (2018)
Coachella (2019)
Indy Pride Festival (2019)
Glastonbury (2019)
Mo Pop Festival (2019)


== Ծանոթագրություններ ==


== Արտաքին հղումներ ==
{{{1}}} Լիզզո. պաշտոնական կայք
Lizzo Archived 2019-11-19 at the Wayback Machine.